Document ID: 32003D0308

Id-Deċiżjoni tal-Kummissjoni
tat-2 ta’ Mejju 2003
li tikkonċerna n-nuqqas ta’ inklużjoni ta’ metalaxyl fl-Anness I tad-Direttiva tal-Kunsill 91/414/KEE u t-tneħħija ta’ l-awtorizzazzjonijiet tal-prodotti tal-protezzjoni tal-pjanti li fihom din is-sustanza attiva
(notifikata permezz ta’ dokument numru K(2003) 1421)
(Test b’rilevanza ŻEE)
(2003/308/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat d-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 2002/23/KE [2], u partikolarment ir-raba’ subparagrafu ta’ l-Artikolu 8(2) tagħha,
Wara li kkunsidrat ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi regoli dettaljati għall-implimentazzjoni ta’ l-ewwel stadju tal-programm tax-xogħol referut fl-Artikolu 8(2) tad-Direttiva tal-Kunsill 91/414/KEE rigward it-tqegħid fis-suq ta’ prodotti għall-protezzjoni tal-pjanti [3], kif l-aħħar emendat bir-Regolament (KE) Nru 2266/2000 [4], u partikolarment l-Artikolu 7(3A)(b) tiegħu,
Billi:
(1) L-artikolu 8(2) tad-Direttiva 91/414/KEE jipprovdi għall-Kummissjoni sabiex twettaq programm ta’ xogħol għall-eżaminazzjoni tas-sustanzi attivi wżati fil-prodotti tal-protezzjoni tal-pjanti li diġa huma fis-suq fil-25 ta’ Lulju 1993. Regoli dettaljati għat-twettieq ta’ dan il-programm kienu stabbiliti fir-Regolament (KEE) Nru 3600/92.
(2) Ir-Regolament tal-Kummissjoni (KE) Nru 933/94 tas-27 ta’ April 1994 stabbilixxa l-prodotti tas-sustanzi attivi għall-protezzjoni ta’ pjanti u nnomina l-Istati Membri rapporteur għall-implementazzjoni tar-Regolament (KEE) Nru 3600/92 [5], kif l-aħħar emendat bir-Regolament (KE) Nru 2230/95 [6], innomina s-sustanzi attivi li għandhom ikunu assessjati fil-qafas tar-Regolament (KEE) Nru 3600/92, innomina Stat Membru sabiex jaġixxi bħala rapporteur fir-rigward ta’ l-assessjar ta’ kull sustanza u identifika l-produtturi ta’ kull sustanza attiva li ppreżentaw notifika fil-waqt xieraq.
(3) Metalaxyl hija waħda mill-89 sustanzi attivi nnominati fir-Regolament (KE) Nru 933/94.
(4) In-notifikatur ewlieni (Novartis, issa Syngenta) informa lill-Kummissjoni u lill-Istat Membru rapporteur li hu m’għadux aktar jixtieq li jipparteċipa fil-programm ta’ xogħol għal din is-sustanza attiva u, għalhekk, mhux sejjer jippreżenta aktar informazzjoni.
(5) B’dana kollu, b’konformità ma l-Artikolu 7(1)(c) tar-Regolament 3600/92, il-Portugall, li huwa l-Istat Membru nnominat bħala rapporteur, ippreżenta fis-26 ta’ Jannar 2001 rapport lejn il-Kummissjoni rigward l-assessjar ta’ l-informazzjoni ippreżentata min-notifikaturi b’konformità ma l-Artikolu 6(1) ta’ dak ir-Regolament.
(6) Mal-wasla tar-rapport ta’ l-Istat Membru rapporteur, il-Kummissjoni wettqet konsultazzjonijiet mal-Istati Membri fil-qafas tal-Kumitat Permanenti dwar il-Katina ta’ l-Ikel u s-Saħħa ta’ l-Annimali kif ukoll man-notifikatur li kien fadal (Industrias Químicas del Vallés sa (IQV)) kif hemm provvediment dwar dan fl-Artikolu 7(3) tar-Regolament (KEE) Nru 3600/92.
(7) In-notifikatur li kien fadal ma ppreżentax dossier sħiħ b’relazzjoni ma metalaxyl fi ħdan il-limitu ta’ żmien kif referut fl-Artikolu 6(1) tar-Regolament 3600/92. Għalhekk l-evalwazzjoni li kompliet titwettaq tal-metalaxyl setgħat biss tipproċiedi fuq il-bażi tad-dossier ippreżentat minn Syngenta. B’dana kollu, la darba IQV ma kellhiex aċċess għal dak id-dossier, la kienet f’pożizzjoni li tippreżenta informazzjoni b’relazzjoni mal-materji li jirriżultaw mill-evalwazzjoni tiegħu u l-anqas ma setgħet tkompli d-dossier tagħha matul perijodu raġjonevoli. Għalhekk ma kienx possibbli li tkun organizzata reviżjoni effiċjenti fuq bażi egwali tal-metalaxyl. Għal dik ir-raġuni ma kienx possibbli li ssir konklużjoni fuq il-bażi tal-informazzjoni ippreżentata dwar il-metalaxyl, hekk li ma setgħax ikun mistenni, li, permezz tal-kondizzjonijiet proponuti, il-prodotti tal-protezzjoni tal-pjanti li fihom il-metalaxyl, li jkunu jissodisfaw il-ħtiġiet ġenerali stabbiliti fl-Artikolu 5(1)(a) u (b) tad-Direttiva 91/414/KEE.
(8) Il-Metalaxyl għalhekk m’għandux ikun inkluż fl-Anness tad-Direttiva 91/414/KEE.
(9) Din ir-reviżjoni kienet ġiet finalizzata fit-18 ta’ Ottubru 2002 fil-format ta’ rapport ta’ reviżjoni tal-Kummissjoni dwar il-metalaxyl, b’konformità ma l-Artikolu 7(6) tar-Regolament (KEE) Nru 3600/92.
(10) Miżuri għandhom jittieħdu sabiex jassiguraw li l-awtorizzazzjonijiet eżistenti tal-prodotti tal-protezzjoni tal-pjanti li fihom il-metalaxyl ikunu mneħħija fil-perijodu preskritt u li ma jkunux imġedda u li l-ebda awtorizzazzjoni ġdida għal prodotti bħal dawn ma tkun mogħtija.
(11) Xi perijodu ta’ grazzja għad-disponiment, il-ħażna u t-qegħid fis-suq u l-użu tal-ħażniet eżistenti tal-prodotti tal-protezzjoni tal-pjanti li fihom il-metalaxyl imħollija minn Stat Membru, b’konformità ma l-Artikolu 4(6) tad-Direttiva 91/414/KEE għandu jkun limitat għal perijodu ta’ mhux aktar minn 12 il-xhar sabiex jippermetti li l-ħażniet eżistenti li jkunu wżati matul f’mhux aktar minn staġun wieħed tat-tkabbir.
(12) Din id-Deċiżjoni ma tippreġudikax xi azzjoni li l-Kummissjoni tkun tista tieħu fi stadju aktar tard rigward din is-sustanza attiva fil-qafas tad-Direttiva tal-Kunsill 79/117/KEE tal-21 ta’ Diċembru ċ978 li tipprojbixxi t-tqegħid fis-suq ta’ prodotti tal-protezzjoni tal-pjanti li jkun fihom ċerti sustanzi attivi [7], kif l-aħħar emendata bl-Att ta’ l-Adezjoni ta’ l-Awstria, l-Finlandja u l-Isvezja.
(13) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Il-Metalaxyl mhux inkluż bħala sustanza attiva fl-Anness I tad-Direttiva 91/414/KEE.
Artikolu 2
L-Istati Membri għandhom jassiguraw li:
(a) l-awtorizzazzjonijiet tal-prodotti tal-protezzjoni tal-pjanti li fihom il-metalaxyl huma mneħħija fi żmien perijodu ta’ sitt xhur mid-data ta’ l-adozzjoni ta’ din id-Deċiżjoni preżenti;
(b) mid-data ta’ l-adozzjoni ta’ din id-Deċiżjoni preżenti, l-ebda awtorizzazzjonijiet għal prodotti tal-protezzjoni tal-pjanti li jkun fihom il-metalaxyl m’għandhom ikunu mogħtija jew imġedda permezz tad-deroga li hemm provvediment dwarha fl-Artikolu 8(2) tad-Direttiba 91/414./KEE
Artikolu 3
Kwalunkwe perijodu ta’ grazzja mogħti mill-Istati Membri b’konformità mad-duisposizzjonijiet ta’ l-Artikolu 4(6) tad-Direttiva 91/414/KEE, għandu jkun qasir kemm jista jkun possibbli u mhux aktar twil minn 18 il-xhar mid-data ta’ l-adozzjoni ta’ din id-Deċiżjoni preżenti.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-2 ta’ Mejju 2003.

Labels: 0
3
20
6